《赋雪梨寄二孙》
宋代·苏简

梨乃北方如，东阳有遗种。
开花如雪洁，结实论斤重。
似闻风霜如，採摘不旋踵。
肤莹玉在手，剖之醴泉涌。
甘凉宜解酲，席上贾余勇。
甚美非耐久，糜溃失前宠。
长安疑父祖，压沙岂伯仲。
时方禁苞苴，林下喜得共。
老人齿颊寒，食指难为动。
邻墙有酒仙，双苞可持送。

作者简介：（?—1166）眉州眉山人，字伯业。苏迟子。以祖恩补假承务郎。徽宗宣和初调郑州司曹，累官知严州、处州。以直秘阁帅广东，措置海盗有方。以中散大夫、直龙阁致仕。有《山堂集》。